pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูตสหราชอาณาจักรเข้าเยี่ยมคารวะรองนายกรัฐมนตรี
วันจันทร์ที่ 31 ตุลาคม 2559
เอกอัครราชทูตสหราชอาณาจักรเข้าเยี่ยมคารวะรองนายกรัฐมนตรี
นายไบรอัน จอห์น เดวิดสัน (Mr. Brian John Davidson) เอกอัครราชทูตสหราชอาณาจักรประจําประเทศไทย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเข้ารับหน้าที่
วันนี้ (20 ก.ย. 59) เวลา 13.30 น. นายไบรอัน จอห์น เดวิดสัน เอกอัครราชทูตสหราชอาณาจักรประจําประเทศไทย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเข้ารับหน้าที่ ณ ห้องทํางานรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีกล่าวต้อนรับออท.สหราชอาณาจักรฯ และแสดงความยินดีในการดํารงตําแหน่งออท.สหราชอาณาจักรประจําประเทศไทย ด้านออท.สหราชอาณาจักรฯ แสดงความขอบคุณรองนายกรัฐมนตรีและรู้สึกเป็นเกียรติที่รองนายกรัฐมนตรีสละเวลาให้เข้าพบ ในด้านความสัมพันธ์ทวิภาคีนั้นทั้งสองฝ่ายยืนยันความสัมพันธ์อันดีระหว่างไทยและสหราชอาณาจักรที่มีมายาวนาน
ออท.สหราชอาณาจักรสอบถามเกี่ยวกับนโยบายเศรษฐกิจไทยและแผนยุทธศาสตร์ชาติ 20 ปีของรัฐบาล ซึ่งรองนายกรัฐมนตรีกล่าวว่าประเทศไทยอยู่ระหว่างการปฏิรูปประเทศ ซึ่งขณะนี้เราสามารถประคองเศรษฐกิจไทยให้มีพลวัตได้ แม้ในช่วงเศรษฐกิจโลกจะหยุดชะงัก รัฐบาลขับเคลื่อนให้มีการปฏิรูปด้านโครงสร้างพื้นฐาน การสร้างความเชื่อมโยงทั้งด้านถนนและรถไฟ การเพิ่มมูลค่าสินค้าด้วยการใช้เทคโนโลยี และเศรษฐกิจดิจิทัล
ทั้งนี้ออท. สหราชอาณาจักรยินดีสนับสนุนให้นักลงทุนสหราชอาณาจักรเข้ามาลงทุนในประเทศไทย โดยเห็นว่าไทยมีบทบาทสําคัญในอาเซียน และมีศักยภาพด้านเศรษฐกิจอีกมาก ทั้งนี้นโยบายของรัฐบาลถือว่าเป็นสิ่งสําคัญ
รองนายกรัฐมนตรีกล่าวว่ามีกําหนดจะเดินทางไปเยือนฝรั่งเศสและเยอรมนีในช่วงต้นเดือนตุลาคมนี้ และหวังว่า จะมีเวลาไปเยือนสหราชอาณาจักร และได้พบหารือกับรัฐมนตรีสหราชอาณาจักร ซึ่งออท. สหราชอาณาจักรกล่าวว่ายินดีต้อนรับการเยือนของรองนายกรัฐมนตรี ซึ่งจะเป็นโอกาสอันดีในการแสวงหาความร่วมมือระหว่างกัน
โอกาสนี้รองนายกรัฐมนตรีแสดงความมั่นใจในเศรษฐกิจของสหราชอาณาจักร แม้จะมี Brexit แต่เชื่อมั่นว่าในระยะยาวเศรษฐกิจของสหราชอาณาจักรจะดีขึ้น ทั้งนี้ไทยพร้อมจะร่วมมือกับสหราชอาณาจักรเพื่อพัฒนาความร่วมมือระหว่างกันในด้านที่มีศักยภาพ รวมถึงสร้างความเชื่อมั่นให้แก่นักลงทุนของทั้งสองประเทศด้วย
นอกจากนี้ รองนายกรัฐมนตรียังหวังให้สหราชอาณาจักรส่งเสริมความร่วมมือด้านการศึกษาแก่ไทย และสนับสนุนให้สหราชอาณาจักรเข้ามาเปิดสถาบันระดับอุดมศึกษาและอาชีวศึกษาในประเทศไทยมากขึ้น เพื่อส่งเสริมการพัฒนาบุคลากรของไทยต่อไป
***********
รัฐบาลไทย-ข่าวทำเนียบรัฐบาล-“สาธิต” รณรงค์ให้ทุกคนฟังกันมากขึ้น ในวันสุขภาพจิตโลก
วันพฤหัสบดีที่ 10 ตุลาคม 2562
“สาธิต” รณรงค์ให้ทุกคนฟังกันมากขึ้น ในวันสุขภาพจิตโลก
รัฐมนตรีช่วยว่าการกระทรวงสาธารณสุข รณรงค์ให้ทุกคนฟังกันมากขึ้น “Talk to me “ ในวันสุขภาพจิตโลก เผยมีตัวเลข 1 ใน 5 คน มี 1 คนที่มีปัญหาสุขภาพจิต และมี 4 คนที่จะช่วยได้
รัฐมนตรีช่วยว่าการกระทรวงสาธารณสุข รณรงค์ให้ทุกคนฟังกันมากขึ้น “Talk to me “ ในวันสุขภาพจิตโลก เผยมีตัวเลข 1 ใน 5 คน มี 1 คนที่มีปัญหาสุขภาพจิต และมี 4 คนที่จะช่วยได้
วันนี้ (10 ตุลาคม 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข รับมอบจดหมายจากแกนนําเยาวชนเลิฟแคร์คลับ เครือข่ายองค์กรดําเนินงานด้านสุขภาพจิต 12 องค์กร เสนอแนวทางการเข้าถึงบริการด้านสุขภาพจิตวัยรุ่น เนื่องในวันสุขภาพจิตโลก และให้สัมภาษณ์ว่า วันนี้ได้รับข้อเสนอจากตัวแทนฯ 3 ข้อคือ 1.การขอให้แก้ไขมาตรา 21 แห่ง พ.ร.บ.สุขภาพแห่งชาติ พ.ศ.2551 ซึ่งผมได้รับข้อมูลมาพอสมควรเรื่องการเข้าพบจิตแพทย์ในเด็กและเยาวชน และมีความชัดเจนแล้วว่าเด็กและเยาวชนสามารถเข้ารับการปรึกษาจากจิตแพทย์ได้ ที่ต้องพิจารณาเพิ่มเติมคือเรื่องของการให้ยา และการเข้ารับการรักษา เนื่องจากตามกฎหมายแพ่ง เด็กทํานิติกรรมได้ไม่สมบูรณ์ถ้าไม่มีผู้ปกครอง เช่น หากเด็กไปนอนพักรักษาแล้วมีค่าใช้จ่ายเพิ่ม เรื่องที่ 2 การขอให้มีตัวแทนเข้าร่วมเป็นคณะกรรมการสุขภาพจิตแห่งชาตินั้น ยินดีรับข้อเสนอ เรื่องที่ 3 การเข้ารับการรักษาในหน่วยบริการที่มีจิตแพทย์ จะหารือกับเลขาธิการ สปสช. อีกครั้ง
“เราต้องคิดในมุมใหม่ที่จะต้องเปิดทุกช่องทางให้กับเด็กและเยาวชนที่เริ่มมีปัญหาด้านสุขภาพจิต ไปพบบุคคลที่เขาไว้ใจได้ในกรณีที่ครอบครัวไม่สามารถเป็นที่พึ่งได้ ต้องเปิดทุกช่องไม่ว่าจะเป็นเพื่อนสนิท,แพทย์,โทรศัพท์ออนไลน์ หรืออะไรต่างๆก็จําเป็นต้องเปิดให้มากที่สุด เพื่อให้เยาวชนที่มีปัญหาสามารถเข้าถึงการพูดคุย การระบายความเครียด ความผิดหวัง หรือความเสียใจ เพื่อลดความเครียดลงให้ได้ ตรงนี้ก็จะทํา” ดร.สาธิต กล่าว
ดร.สาธิต กล่าวต่อว่า ขอรณรงค์ให้ทุกคนฟังกันมากขึ้น ในวันสุขภาพจิตโลกปีนี้กรมสุขภาพจิต มีคําขวัญรณรงค์ “Talk to me “ คือ รับฟังกันมากขึ้น หมายความว่า ทุกคนได้อยู่กับคนใกล้ตัว คนในครอบครัว ในสังคมได้พูดคุย และรับฟังกันมากขึ้น เพราะมีตัวเลขว่า 1ใน 5 คน มี 1 คนที่มีปัญหาสุขภาพจิต และมี 4 คนที่จะช่วยได้ ขอให้ทุกคนเป็น 4 คนที่จะช่วย 1 คนนั้นได้กลับมาเป็นคนที่มีความสุข ไม่พัฒนาไปสู่โรคซึมเศร้า ที่อาจนําไปสู่การฆ่าตัวตาย ซึ่งในไทยมีคนฆ่าตัวตายเกือบ 4,000 รายต่อปี มีผู้ฆ่าตัวตายสําเร็จเฉลี่ย 2 ชั่วโมง ต่อ 1 ราย และมีผู้ที่พยายามฆ่าตัวตาย เฉลี่ย 9.55 นาที ต่อ 1ราย จึงควรให้ความสนใจเป็นพิเศษ โดยเฉพาะในเด็กและเยาวชนที่มีความเครียดมากขึ้น ทั้งจากการเรียน ความรัก เศรษฐกิจความเป็นอยู่จึงได้ให้กรมสุขภาพจิตเพิ่มสายด่วนกรมสุขภาพจิต โทร 1323 เป็น 20 คู่สาย ให้ปรึกษาปัญหาได้มากขึ้น
*********************************10 ตุลาคม 2562
รัฐบาลไทย-ข่าวทำเนียบรัฐบาล-นายกรัฐมนตรีย้ำรัฐบาลบริหารจัดการน้ำอย่างมีประสิทธิภาพ ยืนยันประชาชนมีน้ำใช้เพียงพอจนถึงฤดูฝนนี้
วันศุกร์ที่ 13 มีนาคม 2563
นายกรัฐมนตรีย้ํารัฐบาลบริหารจัดการน้ําอย่างมีประสิทธิภาพ ยืนยันประชาชนมีน้ําใช้เพียงพอจนถึงฤดูฝนนี้
นายกรัฐมนตรีย้ํารัฐบาลบริหารจัดการน้ําอย่างมีประสิทธิภาพ ยืนยันประชาชนมีน้ําใช้เพียงพอจนถึงฤดูฝนนี้
วันนี้ (13 มีนาคม 2563) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวในรายการ Government Weekly ถึงมาตรการแก้ไขปัญหาภัยแล้ง ย้ํารัฐบาลเดินหน้าบริหารจัดการน้ําอย่างมีประสิทธิภาพ สรุปประเด็น ดังนี้
นายกรัฐมนตรีกล่าวถึงปัญหาภัยแล้งว่า เป็นอีกหนึ่งเรื่องที่รัฐบาลให้ความสําคัญเร่งแก้ปัญหา ทั้งนี้ ได้มีการประกาศเขตให้ความช่วยเหลือผู้ประสบภัยแล้งทั้งหมด 22 จังหวัด ทั้งเหนือ อีสานและกลาง โดยพื้นที่ส่วนใหญ่เป็นพื้นที่ทางการเกษตรที่ต้องใช้น้ํามาก ซึ่งต้องระมัดระวังเรื่องการใช้น้ําอุปโภคบริโภคเป็นอย่างมาก เพราะปริมาณน้ําในแหล่งน้ําล่าสุดมีอยู่ประมาณ 43,000 ล้านลูกบาศก์เมตร เป็นน้ําที่ใช้การได้จริง 33% ดังนั้น บางพื้นที่เขตชลประทานได้มีการจัดหาแหล่งน้ําสํารอง ขุดบ่อบาดาล ลอกคูคลองกักเก็บน้ําให้ประชาชนมีน้ําใช้ในการอุปโภคบริโภคอย่างต่อเนื่อง และสั่งปฏิบัติการฝนหลวงในพื้นที่สําคัญเมื่อมีสภาพอากาศอํานวยเพื่อกักเก็บน้ําในแหล่งน้ําต่าง ๆ ให้ได้มากที่สุด นอกจากนี้ รัฐบาลยังมีโยบายสนับสนุนการขุดบ่อแลกดิน เพื่อให้ทุกครัวเรือนทั้งประชาชน เกษตรกร มีแหล่งน้ําใช้เพื่อการอุปโภคบริโภคเป็นของตนเอง
นายกรัฐมนตรีกล่าวถึงการบริหารจัดการน้ําเพื่อการเกษตรว่า มีมาตรการควบคุมการใช้น้ําในพื้นที่ โดยขอความร่วมมือเกษตรกรเฉลี่ยการใช้น้ําอย่างเหมาะสม เพื่อลดผลกระทบจากการขาดแคลนน้ําอุปโภคบริโภค ปลูกพืชผสมผสาน โดยเกษตรกรที่ประสบความสําเร็จในการปลูกพืชผสมผสานสามารถให้คําแนะนําแก่เกษตรกรด้วยกัน สําหรับการใช้น้ําในภาคอุตสาหกรรม รัฐบาลยังเข้ามาช่วยในการบริหารจัดการน้ํารีไซเคิลน้ํากลับมาใช้ใหม่ได้
ในตอนท้าย นายกรัฐมนตรีกล่าวขอความร่วมมือประชาชนที่อาศัยอยู่บริเวณริมคลอง ช่วยกันรักษาความสะอาด ไม่ทิ้งขยะหรือระบายน้ําเสียลงในแม่น้ํา เพื่อลดการเน่าเสียของน้ําที่อาจจะเกิดขึ้น ร่วมกันใช้น้ําอย่างประหยัด ภาครัฐตั้งใจบริหารจัดการน้ําให้มีประสิทธิภาพมากที่สุด เพื่อให้ประชาชนมีน้ําใช้เพียงพอไปจนถึงฤดูฝนหน้า
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีสั่งการ ย้ำหน่วยงานที่เกี่ยวข้องเพิ่มมาตรการตรวจสอบอาหารเสริมเพื่อสุขภาพ
วันอังคารที่ 1 พฤษภาคม 2561
นายกรัฐมนตรีสั่งการ ย้ําหน่วยงานที่เกี่ยวข้องเพิ่มมาตรการตรวจสอบอาหารเสริมเพื่อสุขภาพ
นายกรัฐมนตรีสั่งการ ย้ําหน่วยงานที่เกี่ยวข้องเพิ่มมาตรการตรวจสอบอาหารเสริมเพื่อสุขภาพ
วันนี้ (1 พฤษภาคม 2561) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการหลอกขายอาหารเสริมเพื่อสุขภาพที่ไม่ได้มาตรฐานว่า ได้สั่งการ ย้ําเตือนให้หน่วยงานที่เกี่ยวข้อง หามาตรการเพิ่มเติมในการตรวจสอบ และปรับบุคคลากรให้มีความเพียงพอสามารถเข้าถึงปัญหาและข้อเท็จจริง ซึ่งสิ่งที่สําคัญประชาชนผู้บริโภคต้องช่วยกันตรวจสอบ ว่าสินค้าได้มาตรฐานหรือไม่ เพื่อผลประโยชน์ของตัวเอง
---------------------------------------------
รัฐบาลไทย-ข่าวทำเนียบรัฐบาล-กสร. แจง “ค่าตอบแทนผู้รับงานไปทำที่บ้าน” ต้องไม่น้อยกว่าอัตราค่าจ้างใหม่
วันจันทร์ที่ 12 กุมภาพันธ์ 2561
กสร. แจง “ค่าตอบแทนผู้รับงานไปทําที่บ้าน” ต้องไม่น้อยกว่าอัตราค่าจ้างใหม่
กรมสวัสดิการและคุ้มครองแรงงาน แจง “ค่าตอบแทนผู้รับงานไปทําที่บ้าน” ต้องไม่น้อยกว่าอัตราค่าจ้างขั้นต่ําใหม่ สั่งเจ้าหน้าเร่งทําความเข้าใจผู้เกี่ยวข้อง ก่อนมีผลใช้บังคับ 1 เมษายน นี้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะกรรมการค่าจ้างมีมติปรับขึ้นค่าจ้างขั้นต่ําระหว่าง 5 ถึง 22 บาทต่อวัน โดยทั่วประเทศมีอัตราค่าจ้างตั้งแต่ 308 ถึง 330 บาทซึ่งจะมีผลบังคับตั้งแต่ 1 เมษายน 2561 ซึ่งการปรับขึ้นค่าจ้างขั้นต่ําจะมีผลต่อลูกจ้างทั้งระบบรวมไปถึงผู้รับงานไปทําที่บ้านด้วย ทั้งนี้ประกาศคณะกรรมการคุ้มครองการรับงานไปทําที่บ้าน เรื่อง อัตราค่าตอบแทนในงานที่รับไปทําที่บ้าน ได้กําหนดให้อัตราค่าตอบแทนของผู้รับงานไปทําที่บ้านต้องไม่น้อยกว่าอัตราค่าจ้างขั้นต่ําตามที่กฎหมายคุ้มครองแรงงานกําหนดไว้ โดยคํานวณได้จากอัตราค่าจ้างขั้นต่ําหารด้วยจํานวนชิ้นงานเฉลี่ยที่ลูกจ้างทําได้ภายใน 8 ชั่วโมงทํางาน ดังนั้นเมื่ออัตราค่าจ้างขั้นต่ําใหม่มีผลใช้บังคับ ผู้ว่าจ้างจะต้องจ่ายค่าตอบแทนให้กับผู้รับงานไปทําที่บ้านไม่น้อยกว่าอัตรากว่าอัตราค่าจ้างขั้นต่ําของจังหวัดนั้น ๆ ด้วย หากผู้ว่าจ้างไม่ปฏิบัติตามกฎหมายดังกล่าว มีโทษปรับไม่เกิน 50,000 บาท จําคุกไม่เกิน 3 เดือนหรือทั้งจําทั้งปรับ
อธิบดีกสร. กล่าวต่อไปว่า ได้สั่งการให้พนักงานตรวจแรงงาน เร่งประชาสัมพันธ์ สร้างความเข้าใจให้ผู้ว่าจ้าง ผู้รับงานไปทําที่บ้าน และผู้ที่เกี่ยวข้องได้รับทราบ เพื่อจะได้ปฏิบัติได้อย่างถูกต้องตามที่กฎหมายกําหนด หากมีข้อสงสัยสอบถามข้อมูลเพิ่มเติมได้ที่ กองคุ้มครองแรงงานนอกระบบ กรมสวัสดิการและคุ้มครองแรงงาน โทรศัพท์ 0 2246 2707 หรือที่โทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-น้ำใจคนไทยหลั่งไหล "ร่วมใจ พี่น้องไทย ช่วยภัยน้ำท่วม" ได้ยอดบริจาครวมกว่า 263  ล้านบาท
วันพุธที่ 18 กันยายน 2562
น้ําใจคนไทยหลั่งไหล "ร่วมใจ พี่น้องไทย ช่วยภัยน้ําท่วม" ได้ยอดบริจาครวมกว่า 263 ล้านบาท
น้ําใจคนไทยหลั่งไหล "ร่วมใจ พี่น้องไทย ช่วยภัยน้ําท่วม" ได้ยอดบริจาครวมกว่า 263 ล้านบาท
รัฐบาลได้จัดรายการพิเศษ "ร่วมใจ พี่น้องไทย ช่วยภัยน้ําท่วม" โดยออกอากาศทางช่อง 9 MCOT HD และ NBT2HD กรมประชาสัมพันธ์ ตั้งแต่เวลา 19.30 - 22.00 น. เพื่อระดมทุนช่วยเหลือผู้ประสบอุทกภัยทางภาคเหนือและภาคตะวันออกเฉียงเหนือ ผ่าน "กองทุนเงินช่วยเหลือผู้ประสบสาธารณภัย สํานักนายกรัฐมนตรี" โดย พลเอก ประยุทธ์ จันทร์โอชา นายกรัฐมนตรี เป็นผู้รับมอบ พบว่ายอดบริจาคผ่านทางรายการล่าสุด ณ ขณะปิดรายการ เวลา 22.00 น. เป็นจํานวนเงิน 263,578,890 บาท
ขณะที่ยังคงมีผู้ร่วมบริจาคเพิ่มเติมอย่างต่อเนื่อง ผ่านทางบัญชี กองทุนเงินช่วยเหลือผู้ประสบสาธารณภัย สํานักนายกรัฐมนตรี ทั้งนี้ ทางกองทุนฯ ยังคงเปิดรับบริจาคตั้งแต่บัดนี้เป็นต้นไป โดยสามารถบริจาคได้ที่ ธนาคารกรุงไทย ทุกสาขา เลขที่บัญชี 067-0-06895-0 โดยผู้บริจาคสามารถนําหลักฐานไปใช้แสดงหารลดหย่อนภาษีได้ สอบถามรายละเอียดเพิ่มเติม หมายเลขโทรศัพท์ 0 2283 4318 24
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กอช. โหมโรงลงพื้นที่ สร้างกระแสการออมแก่ประชาชน เตือน! สังคมสูงวัยไม่ใช่เรื่องไกลตัว
วันจันทร์ที่ 24 กรกฎาคม 2560
กอช. โหมโรงลงพื้นที่ สร้างกระแสการออมแก่ประชาชน เตือน! สังคมสูงวัยไม่ใช่เรื่องไกลตัว
กองทุนการออมแห่งชาติ หรือ กอช. ยังคงเดินหน้าลงพื้นที่อย่างต่อเนื่อง เร่งสร้างกระแสการออมและทําความเข้าใจแก่ประชาชนตามสิทธิประโยชน์ของกฎหมาย
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. เปิดเผยถึงความคืบหน้าการเร่งรัดทําความเข้าใจแก่แรงงานนอกระบบที่มีสิทธิรับประโยชน์ตาม พ.ร.บ. กองทุนการออมแห่งชาติ พ.ศ. 2554 พร้อมๆ กับการส่งเสริมความรู้ความเข้าใจทางการเงินและการออมเพื่อการเกษียณแก่ประชาชน ที่ กอช. จัดให้มีกิจกรรมลงพื้นที่พบประชาชนในภูมิภาคต่างๆ ในลักษณะของความร่วมมือกับภาคีเครือข่ายการออมหลากหลายโครงการ กว่า 50 กิจกรรม ที่ได้ดําเนินการอย่างต่อเนื่อง อาทิ การส่งเสริมการออมกับเครือข่ายองค์กรการเงินชุมชน (Micro Finance) ซึ่งปัจจุบันมีสถาบันการเงินชุมชนจํานวนกว่า 73 แห่งทั่วประเทศ ที่เข้าร่วมเป็นหน่วยบริการประชาชนเกี่ยวกับ กอช. ไม่ว่าจะเป็นบริการข้อมูลทั่วไป หรือการอํานวยความสะดวกในการสมัครสมาชิกและส่งเงินสะสม นอกจากนี้ ยังมีกิจกรรมส่งเสริมการออมในสถานศึกษา ภายใต้โครงการต้นกล้าการออม รวมถึงโครงการผู้ว่าฯ ชวนออมในจังหวัดนําร่อง 10 จังหวัดใหญ่ทุกภูมิภาค ซึ่งในแต่ละครั้งที่ กอช. ลงพื้นที่จะมีประชาชนให้ความสนใจเข้าร่วมกิจกรรมอย่างเนืองแน่น ในหลากหลายสาขาอาชีพ
อย่างไรก็ดี การออมกับ กอช. เป็นการออมภาคสมัครใจ ขณะที่กลุ่มเป้าหมายของการออมเป็นแรงงานนอกระบบซึ่งประกอบอาชีพอิสระ มีรายได้ไม่แน่นอน และส่วนใหญ่มีภาระค่าใช้จ่าย มีหนี้สิน และจํานวนมากที่ยังละเลยการออมในวันนี้เพื่อใช้ประโยชน์ตอนชราภาพ เนื่องจากเห็นว่าเป็นเรื่องไกลตัว กอช. จึงมีภารกิจท้าทายที่จะต้องปูพื้นฐานความรู้ความเข้าใจให้ประชาชนเห็นความจําเป็นของการออมเพื่อการเกษียณ โดยต้องเร่งกระตุ้นให้ประชาชนเริ่มห่วงใยถึงสภาพความเป็นอยู่ของตนเอง ภายใต้สภาพสังคมและสิ่งแวดล้อมในอนาคตอันใกล้ที่ประเทศไทยจะกลายเป็นสังคมสูงวัยโดยสมบูรณ์ และให้ประชาชนหันมาปรับพฤติกรรมทางการเงินของตนเองให้มีการเตรียมความพร้อม มีการออมมากขึ้น โดยเฉพาะการออมเพื่อชีวิตยามเกษียณ โดยเร็วๆนี้ กอช. จะขยายการลงพื้นที่เข้าถึงกลุ่มเป้าหมายที่เป็นสมาชิกกองทุนหมู่บ้าน และขยายผลการสร้างค่านิยมการออมแก่เยาวชน เน้นกลุ่มผู้มีอายุ 15 ปีขึ้นไป ซึ่งมีสิทธิสมัครสมาชิก กอช. อีกด้วย
ปัจจุบัน กอช. มีผู้สมัครเป็นสมาชิกแล้วจํานวน 537,326 ราย เงินกองทุนรวมประมาณ 2,461 ล้านบาท (ณ วันที่ 9 ก.ค. 2560) ยังมีประชาชนอีกจํานวนมากที่ประกอบอาชีพอิสระและยังไม่ได้สมัครเป็นสมาชิกกองทุนเพื่อรับสิทธิประโยชน์ตามกฎหมาย ผู้สนใจสามารถสอบถามข้อมูลได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ เป็นประธานเปิดงาน Maintenance & Resilience Asia 2019 (MRA 2019)
วันพุธที่ 2 ตุลาคม 2562
ผู้ตรวจฯ ภานุวัฒน์ เป็นประธานเปิดงาน Maintenance & Resilience Asia 2019 (MRA 2019)
ผู้ตรวจฯ ภานุวัฒน์ เป็นประธานเปิดงาน Maintenance & Resilience Asia 2019 (MRA 2019)
วันนี้ (2 ตุลาคม 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทน รองปลัดกระทรวงอุตสาหกรรม เป็นประธานในพิธีเปิดงาน Maintenance & Resilience Asia 2019 หรือ MRA 2019 จัดโดย กระทรวงอุตสาหกรรม ร่วมกับ กระทรวงคมนาคม สมาคมการบริหารจัดการประเทศญี่ปุ่น (JMA) คณะวิศวกรรมศาสตร์ จุฬาลงกรณ์มหาวิทยาลัย และบริษัท เอ็กซโปซิส จํากัด
สําหรับงาน Maintenance & Resilience Asia 2019 หรือ MRA 2019 ถือเป็นการจัดงานครั้งในอาเซียนและประเทศไทย โดยเป็นการจัดแสดงนวัตกรรมและเทคโนโลยี เพื่อเพิ่มประสิทธิภาพการทํางานของภาคอุตสาหกรรม โครงสร้างพื้นฐาน และการบํารุงรักษาให้มีความล้ําสมัยและยั่งยืน ภายในงานแสดงนิทรรศการ มีการจัดแสดงเทคโนโลยีและนวัตกรรมที่เกี่ยวข้องกับ ระบบเครื่องจักรสมัยใหม่ ปัญญาประดิษฐ์ IoT เซ็นเซอร์ หุ่นยนต์ ฯลฯ จากหน่วยงานชั้นนําทั้งภาครัฐและเอกชนกว่า 200 บูธ พร้อมด้วยการสัมมนาเทคนิคและกรณีศึกษาต่างๆที่เป็นประโยชน์ต่อภาคอุตสาหกรรมและแนวคิดเศรษฐกิจ 4.0 โดยกรมส่งเสริมอุตสาหกรรมกระทรวงอุตสาหกรรม ร่วมออกบูธ และ กรมโรงงานอุตสาหกรรม กระทรวงอุตสาหกรรม ร่วมจัดสัมมนาวิชาการ งานจัดขึ้นระหว่างวันที่ 2 – 4 ตุลาคม 2562 ณ Hall 100 ศูนย์นิทรรศการและการประชุมไบเทค บางนา สําหรับผู้ที่สนใจสามารถเข้าชมงานได้ฟรี
รัฐบาลไทย-ข่าวทำเนียบรัฐบาล-นายกฯ ห่วงใยการเดินทางของประชาชน กำชับเจ้าหน้าที่ดูแลอำนวยความสะดวก เน้นรณรงค์ป้องกันอุบัติเหตุแทนการรายงานสถิติตัวเลข พร้อมกำหนดมาตรการสร้างความปลอดภัย แนะทุกคนให้ความร่วมมือ
วันพฤหัสบดีที่ 12 เมษายน 2561
นายกฯ ห่วงใยการเดินทางของประชาชน กําชับเจ้าหน้าที่ดูแลอํานวยความสะดวก เน้นรณรงค์ป้องกันอุบัติเหตุแทนการรายงานสถิติตัวเลข พร้อมกําหนดมาตรการสร้างความปลอดภัย แนะทุกคนให้ความร่วมมือ
นายกฯ ห่วงใยการเดินทางของประชาชน กําชับเจ้าหน้าที่ดูแลอํานวยความสะดวก เน้นรณรงค์ป้องกันอุบัติเหตุแทนการรายงานสถิติตัวเลข พร้อมกําหนดมาตรการสร้างความปลอดภัย แนะทุกคนให้ความร่วมมือ
วันที่ 12 เมษายน 2561 พลเอก ประยุทธ์ จันทร์โอชา นายกรัฐมนตรี ห่วงใยการเดินทางของพี่น้องประชาชนในช่วงเทศกาลสงกรานต์ โดยได้รับรายงานว่า ขณะนี้ถนนหลายสายเริ่มมีปริมาณรถคับคั่งแล้ว โดยเฉพาะเส้นทางสายเหนือและสายอีสาน จึงได้กําชับให้เจ้าหน้าที่ทหาร ตํารวจ และฝ่ายปกครอง วางแผนและจัดกําลังดูแลความปลอดภัยและอํานวยความสะดวกแก่ประชาชนอย่างเต็มที่
“นายกฯ กําชับว่า ไม่ต้องการให้หน่วยงานต่าง ๆ รายงานแต่เพียงตัวเลขสถิติอุบัติเหตุ จํานวนผู้เสียชีวิตหรือบาดเจ็บเท่านั้น แต่ควรเน้นรณรงค์ให้ประชาชนมีพฤติกรรมที่เหมาะสม และขับขี่อย่างปลอดภัย ซึ่งเป็นต้นเหตุของปัญหาที่แท้จริง เช่น เมาไม่ขับ สวมหมวกกันน็อค ไม่ขับรถเร็ว คาดเข็มขัดนิรภัย และปฏิบัติตามกฎจราจรอย่างเคร่งครัด โดยขอให้ประชาชนร่วมมือกับเจ้าหน้าที่ด้วย”
ในส่วนของรัฐบาลนั้นได้พยายามกําหนดมาตรการป้องกันการเกิดอุบัติเหตุอีกทางหนึ่ง ทั้งการตั้งจุดตรวจและจุดให้บริการประชาชน ซึ่งมีกว่า 2,000 จุดทั่วประเทศ การจํากัดความเร็วของรถตู้โดยสารไม่เกิน 90 กม./ชม. การควบคุมชั่วโมงการทํางานของผู้ขับขี่ การควบคุมพฤติกรรมไม่ให้ออกนอกเส้นทางผ่านระบบจีพีเอส การตรวจเช็คสภาพรถ และขอความร่วมมือไม่ให้ใช้รถบัสโดยสาร 2 ชั้น เป็นต้น
สําหรับความปลอดภัยในแหล่งที่มีผู้โดยสายจํานวนมาก เช่น สถานีขนส่งผู้โดยสาร สถานีรถไฟ ท่าอากาศยาน หรือท่าเรือ นายกรัฐมนตรีสั่งการให้เจ้าหน้าที่เข้มงวดกวดขันเรื่องมิจฉาชีพที่อาจแฝงตัวปะปนกับประชาชน รวมทั้งป้องกันไม่ให้มีการฉวยโอกาสขึ้นราคาตั๋วหรือเอาเปรียบประชาชน พร้อมอํานวยความสะดวกด้านต่าง ๆ แก่ผู้เดินทางทั้งชาวไทยและต่างประเทศ เช่น ให้บริการข้อมูลที่เป็นประโยชน์ ดูแลป้องกันเด็กพลัดหลง ฯลฯ โดยเน้นสร้างความประทับใจแก่ผู้รับบริการ
--------------------------
รัฐบาลไทย-ข่าวทำเนียบรัฐบาล-รมช.ก.อุตฯ รับข้อเสนอเอกชนอีสานใต้พร้อมเปิดโครงการ E-San Start Up สร้างผู้ประกอบการใหม่ 4.0
วันจันทร์ที่ 23 กรกฎาคม 2561
รมช.ก.อุตฯ รับข้อเสนอเอกชนอีสานใต้พร้อมเปิดโครงการ E-San Start Up สร้างผู้ประกอบการใหม่ 4.0
รมช.ก.อุตฯ รับข้อเสนอเอกชนอีสานใต้พร้อมเปิดโครงการ E-San Start Up สร้างผู้ประกอบการใหม่ 4.0
วันนี้ (23 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหารือร่วมกับหัวหน้าส่วนราชการและภาคเอกชนในพื้นที่ภาคตะวันออกเฉียงเหนือ ตอนล่าง 2 หรืออีสานใต้ (จ.อุบลราชธานี จ.ยโสธร จ.ศรีสะเกษ และ จ.อํานาจเจริญ) ในระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 5/2561 ณ จ.อุบลราชธานี โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม และคณะผู้บริหารจากภาคราชการและเอกชน ร่วมหารือ
โดยนายสมชายฯ ได้รับข้อเสนอจากภาคเอกชนในการขับเคลื่อนการพัฒนาอุตสาหกรรมที่สอดคล้องกับทิศทางการพัฒนาของภาคตะวันออกเฉียงเหนือตอนล่าง 2 จํานวน 6 เรื่อง ได้แก่ 1) การผลักดันเขตพัฒนาเศรษฐกิจพิเศษ จ.อุบลราชธานี เพื่อสร้างฐานการผลิตเชื่อมโยงกับอาเซียน 2) โครงการจัดตั้งนิคมอุตสาหกรรมอุบลราชธานี ในพื้นที่ ต.นากระแซง อ.เดชอุดม จ.อุบลราชธานี ซึ่งเป็นศูนย์กลางการขนส่งสินค้าในระดับนานาชาติ โดยมีโครงการรถไฟทางคู่และท่าอากาศยานอุบลราชธานีที่สามารถเชื่อมโยงการค้าใน 4 ประเทศ ได้แก่ ลาว กัมพูชา เวียดนาม และจีน 3) โครงการ E-San Start Up เป็นโมเดลในการสร้างผู้ประกอบการใหม่ของภาคอุตสาหกรรมเกษตรแปรรูป ภาคการค้าและภาคบริการ 4) โครงการศูนย์กลางนวัตกรรมอาหาร (Pilot Plant) ซึ่งจะทํางานในรูปแบบเครือข่ายร่วมกับอุทยานวิทยาศาสตร์ มหาวิทยาลัยอุบลราชธานี และ 5) การส่งเสริมและพัฒนาอุตสาหกรรมชีวภาพครบวงจรในพื้นที่อีสานใต้ โดยโรงงานอุตสาหกรรมเกษตรแปรรูปในพื้นที่มีความพร้อมในการสร้างมูลค่าเพิ่มต่อยอดผลิตภัณฑ์ไปสู่ผลิตภัณฑ์ชีวภาพ และ 6) โครงการจัดตั้งศูนย์การเรียนรู้ด้านหุ่นยนต์และระบบอัตโนมัติในพื้นที่อิสานใต้
รัฐบาลไทย-ข่าวทำเนียบรัฐบาล-กระทรวงเกษตรฯ จัดโครงการส่งเสริมความร่วมมืออุตสาหกรรมยางด้านนวัตกรรมถนนผสมยางพารากับกับรัฐสุลต่านโอมาน
วันจันทร์ที่ 11 มีนาคม 2562
กระทรวงเกษตรฯ จัดโครงการส่งเสริมความร่วมมืออุตสาหกรรมยางด้านนวัตกรรมถนนผสมยางพารากับกับรัฐสุลต่านโอมาน
กระทรวงเกษตรฯ จัดโครงการส่งเสริมความร่วมมืออุตสาหกรรมยางด้านนวัตกรรมถนนผสมยางพารากับกับรัฐสุลต่านโอมาน ลงพื้นที่ศึกษาดูงานต้นแบบถนนยางพารา ณ จังหวัดฉะเชิงเทรา มุ่งต่อยอดงานวิจัยร่วมกัน พร้อมผลักดันนวัตกรรมถนนยางพาราไทยสู่เวทีโลก
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังอนุญาตให้นายยูซุฟ บิน อลาวี บิน อับดุลลาห์ รัฐมนตรีรับผิดชอบด้านการต่างประเทศรัฐสุลต่านโอมาน เข้าพบเนื่องในโอกาสนําที่ปรึกษาการเกษตรและเจ้าหน้าที่เทคนิคด้านเทคโนโลยีการผสมยางเยือนไทย เพื่อศึกษาดูงานเทคโนโลยีการผสมยางพาราของไทย ณ จังหวัดฉะเชิงเทรา ว่า นับเป็นโอกาสอันดีที่รัฐมนตรีรับผิดชอบด้านการต่างประเทศรัฐสุลต่านโอมาน ในฐานะเป็นแขกของกระทรวงการต่างประเทศมีความสนใจเทคโนโลยีการผสมยางสําหรับทําถนนของไทย เนื่องจากถนนลาดยางพาราเป็นนวัตกรรมงานวิจัยที่ประเทศไทยพัฒนาขึ้นเพื่อสร้างมูลค่าเพิ่มกับยางพารา เพราะประเทศไทยมียางพาราเป็นพืชเศรษฐกิจและผลิตมากที่สุดในโลก ถนนผสมยางพาราได้รับการรับรองมาตรฐานอุตสาหกรรมระดับชาติ ความโดดเด่นของการนํายางพาราผสมเพื่อทําถนนจะเป็นการเพิ่มคุณสมบัติการทนความร้อนได้มากกว่าถนนยางมะตอยปกติ และมีค่าความยืดหยุ่นและคืนตัวดีกว่า มีความแข็งแรงและอายุการใช้งานที่มากกว่า ทําให้เหมาะสมกับประเทศในเขตร้อน โดยในช่วงเช้าการยางแห่งประเทศไทยได้จัดการบรรยายรายละเอียดขั้นตอนการนํายางพารามาทําถนน 2 แบบ ประกอบด้วย 1) ถนนยางพาราซอยด์ซีเมนต์ และ 2) ถนนแอสฟัลต์คอนกรีตปรับปรุงคุณภาพด้วยยางพาราคุณภาพ และในช่วงบ่ายจะมีการลงพื้นที่ศึกษาดูงาน ณ จังหวัดฉะเชิงเทราด้วย
สําหรับความก้าวหน้าการดําเนินโครงการสร้างถนน 1 หมู่บ้าน 1 กิโลเมตร ทางองค์การปกครองส่วนท้องถิ่น (อปท.) อยู่ระหว่างออกข้อบัญญัติในด้านงบประมาณ ซึ่งได้เริ่มครงการฯ ตั้งแต่กุมภาพันธ์ที่ผ่านมา มีการใช้น้ํายางสดทําถนนไปแล้ว 30,000 ตัน หากดําเนินการไปจนถึงกันยายนนี้คาดว่าจะใช้ปริมาณน้ํายางสดไม่ต่ํากว่า 800,000 ตัน นอกจากนี้ กระทรวงคมนาคมยังมีแผนซื้อน้ํายางสดมาปรับปรุงถนนตามมาตรการสนับสนุนการใช้ยางพาราภายในประเทศ อีก 40,000 ตัน ทั้งนี้ประเทศไทยมีความพร้อมในการจัดส่งพารา โดยดําเนินการผ่านหน่วยธุรกิจของการยางแห่งประเทศไทย และสหกรณ์การเกษตรยางพาราอีก 32 แห่ง
นอกจากนี้ กระทรวงเกษตรฯ ยังดําเนินมาตรการรักษาเสถียรภาพราคายางอย่างต่อเนื่อง ประกอบด้วย การสนับสนุนสหกรณ์ยางพาราที่มีศักยภาพในรับซื้อยางจากเกษตรกรโดยตรง นํามาแปรรูปเป็นยางก้อนส่งออกขายต่างประเทศ ซึ่งเป็นการเพิ่มปริมาณการยางพาราภายในประเทศอีกทางหนึ่ง และมาตรการควบคุมการปลูกยางพารา 2 แนวทาง สําหรับยางพาราที่มีอายุ 25 ปีขึ้นไป ไปปลูกพืชอื่นทดแทน เช่น โกโก้ กาแฟ และการสนับสนุนให้โค่นยางพาราบางส่วน แล้วปลูกพืชอื่นแซม มีเป้าหมาย 400,000 ไร่ อยู่ระหว่างดําเนินการ ส่วนราคายางพาราในปัจจุบันมีเสถียรภาพมากขึ้นเป็น 50 บาท/กิโลกรัม แต่ด้วยมาตรการรัฐดังกล่าวคาดว่าจะขยับขึ้นไปถึง 60 บาท/กิโลกรัม.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ไทย-สหรัฐฯ พร้อมกระชับความร่วมมือด้านความมั่นคง เพื่อเสถียรภาพและความมั่นคงในภูมิภาค
วันพุธที่ 28 สิงหาคม 2562
ไทย-สหรัฐฯ พร้อมกระชับความร่วมมือด้านความมั่นคง เพื่อเสถียรภาพและความมั่นคงในภูมิภาค
ไทย-สหรัฐฯ พร้อมกระชับความร่วมมือด้านความมั่นคง เพื่อเสถียรภาพและความมั่นคงในภูมิภาค
วันนี้ (28 สิงหาคม 2562) เวลา 14.00 น. ณ กระทรวงกลาโหม นายปีเตอร์ เฮย์มอนด์ (Mr. Peter Haymond) อุปทูตสหรัฐอเมริกาประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวขอบคุณสําหรับความมุ่งมั่นในการทํางานตลอดระยะเวลา 3 ปีในประเทศไทย ทั้งในฐานะรองหัวหน้าสํานักงานและอุปทูตสหรัฐฯ ประจําประเทศไทย ซึ่งมีส่วนสําคัญในการกระชับความสัมพันธ์ไทย – สหรัฐฯ ในทุกมิติให้แน่นแฟ้นยิ่งขึ้น และยินดีที่ปัจจุบันความสัมพันธ์ทวิภาคีไทย-สหรัฐฯ มีพลวัตที่ดีต่อเนื่อง รวมทั้งมีการแลกเปลี่ยนการเยือนในระดับต่าง ๆ เพิ่มขึ้นในช่วง 2 ปีที่ผ่านมา
โอกาสนี้ รองนายกรัฐมนตรียังได้กล่าวขอบคุณสําหรับการรายงานความคืบหน้าสําคัญของการดําเนินงานเพื่อป้องกันและปราบปรามการค้ามนุษย์ของไทยไปยังกระทรวงการต่างประเทศสหรัฐฯ ส่งผลให้ไทยได้รับการเลื่อนการจัดอันดับในรายงานสถานการณ์การค้ามนุษย์ของกระทรวงการต่างประเทศสหรัฐฯ (TIP Report) ขึ้นเป็น Tier 2 ทั้งนี้ รองนายกรัฐมนตรีได้กํากับดูแลเรื่องนี้อย่างใกล้ชิด พร้อมย้ําว่า ไทยให้ความสําคัญอย่างยิ่งกับการแก้ไขปัญหาการค้ามนุษย์ และไทยได้มีพัฒนาการคืบหน้าในการต่อต้านการค้ามนุษย์อย่างต่อเนื่องและมีนัยสําคัญ
ด้านอุปทูตสหรัฐฯ กล่าวว่า สหรัฐฯ พร้อมเข้ามามีปฏิสัมพันธ์อย่างสร้างสรรค์กับอาเซียนและภูมิภาคอย่างต่อเนื่อง รวมทั้งสนับสนุนการเป็นแกนกลางของอาเซียน (ASEAN Centrality) โดยยุทธศาสตร์อินโด-แปซิฟิก ของสหรัฐฯ สอดคล้องกับ ASEAN Outlook on the Indo-Pacific ของอาเซียน ซึ่งมีหลักการพื้นฐานคล้ายคลึงกันหลายประการ จึงหวังจะเห็นความร่วมมือระหว่างกันอย่างเป็นรูปธรรมต่อไป
ทั้งสองฝ่ายยินดีที่การฝึกร่วมทางการทหารระหว่างกัน นอกจากการฝึกร่วม Cobra Gold และการฝึกร่วมของเหล่าทัพต่าง ๆ ประจําปีแล้ว ปีนี้ถือเป็นปีสําคัญระหว่างไทยและสหรัฐฯ ในการยกระดับความเป็นพันธมิตรและหุ้นส่วนสําคัญทางยุทธศาสตร์ผ่านกิจกรรมฝ่ายทหารที่สาคัญอื่น ๆ ในระดับภูมิภาค อาทิ การเป็นเจ้าภาพร่วมจัดการประชุม Chiefs of Defense Conference 2019 และการประชุม Indo-Pacific Armies Chiefs Conference เป็นต้น โดยไทยพร้อมสนับสนุนการดําเนินบทบาทที่สร้างสรรค์ของสหรัฐฯ ในภูมิภาคด้วย